Lav et referat af nedenstående tekst:

Tekst:
Der er god stemning på Virkelyst i Nørresundby, hvor medlemmerne af Pop og Kompagni ser hinanden igen efter en lang pause. Selvom årsagen til genforeningen er trist, er der smil og glæde at spore hos både bandmedlemmer og gæster. Koncerten er nemlig til minde for den tidligere forsanger Finn Nikolajsen, sanger Bo Pejtersen og hjælper Kim Nielsen. Finn Nikolajsen og Bo Pejtersen er begge døde, mens Kim Nielsen er hårdt ramt af demens. Alle tre elskede at optræde med Pop og Kompagni, så festlighederne på Virkelyst er lige i deres ånd. - Det er godt at være sammen igen og se dem. Men man skal selvfølgelig lige vænne sig til at spille sammen, siger Brian Poulsen. - Jeg har savnet det Bandmedlem Norma Nielsen er gift med Kim Nielsen, der er ramt af demens i meget svær grad. - Han kan ikke kende os mere, og han har intet sprog. Han kigger bare på os. Han ved ikke, hvem vi er. Det er hårdt, siger hun. Kims demens betød, at Norma Nielsen kom i kontakt med Dementia Consulting i Aalborg, som arbejder med demens og udviklingshæmning. Her nævnte Norma, at hun savnede at spille med Pop og Kompagni. - Drømmen var at komme til at spille sammen igen, så vi gjorde alt, hvad vi kunne, for at få drømmen praktiseret. Derfor har vi arbejdet benhårdt på at få genforenet Pop og Kompagni, siger Anette Vinther Mortensen fra Dementia Consulting. Nu er det så lykkedes. Foran et publikum bestående af venner og bekendte, mange af dem med udviklingshandicap, lyder tonerne af Pop og Kompagni. - Det er skønt. Jeg har savnet det. Jeg synes, det er dejligt, at vi har fået den her koncert op at stå, siger Søren Juul Winther. Kom med til mindekoncert og se masser af gamle klip med Pop og Kompagni her:

Referat:
Det er fem år siden, Pop og Kompagni sidst spillede sammen. Nu mødes brugerbandet for at afholde mindekoncert for de medlemmer, de har mistet.